**Steve McQueen**, celým menom *Terence Stephen McQueen* (\* 24. marec 1930, Beech Grove, Indiana, USA – † 7. november 1980, Ciudad Juárez, Mexiko) bol americký filmový herec.

Išlo o mužnú a lakonickú americkú filmovú hviezdu 60. a 70. rokov 20. storočia, pôsobil chladne a stoicky. Ním stvárňovaní hrdinovia často hovorili svojou filmovou akciou a len zriedka slovami.

Životopis
---------

Narodil sa v Beech Grove (predmestie Indianapolisu v štáte Indiana v USA). Jeho otec bol pilot-kaskadér v leteckých cirkusoch a rodinu opustil pol roka po narodení Steva. Matka, ktorá si s výchovou malého Stevea nevedela rady, ho dala strýkovi Claudovi, ktorý mal veľkú farmu v Slateri v štáte Missouri.

Vo veku 12 rokov začal znova bývať s matkou a otčimom v Los Angeles v Kalifornii, ale zachoval si dobré vzťahy so svojím strýkom.

Vo veku 14 rokov vstúpil do pouličného gangu a preto ho matka poslala do *Junior Boys Republic*, čo bol "dom pre problémových chlapcov" v Chino Hills v Kalifornii. Hneď po odchode z Chino sa zapísal v roku 1947 do Námornej pechoty USA, kde slúžil do roku 1950.

V roku 1952 za finančnej pomoci G. I. Billa začal študovať herectvo a vystupovať v New York's Neighborhood Playhouse. Príležitostne hral v divadle a debutoval vo filmovej snímke *Somebody Up There Likes Me* (1956). Jeho prvou významnou úlohou sa stala úloha v klasickom horore *The Blob* (1958), v tom roku potom získal hlavnú úlohu lovca v seriáli *Wanted: Dead or Alive*, vysielaného až do roku 1961. Najväčšiu popularitu získal ako pištoľník Vin vo filme *Sedem statočných* (*The Magnificent Seven*, 1960) po boku Yula Brynnera a Charlesa Bronsona, kde chránili mexickú dedinu pred banditami. Druhým akčným filmom, ktorý zdokonalil jeho imidž bol *Veľký útek* (1963), kde hral väzňa v nemeckom zajateckom tábore počas druhej svetovej vojny. Medzi nezabudnuteľné úlohy patrí tiež jeho výkon v snímke *Motýlik*, kde si zahral hlavnú úlohu spoločne s Dustinom Hoffmannom. Jednou z jeho slávnych filmových rolí bola aj postava nebojácneho veliteľa hasičov O´Hallorhana vo skvelom katastrofickom thrilleri *Sklenené peklo* (1974), kde si zahral s Paulom Newmanom, Richardom Chamberlainom, Robertom Vaughnom, Faye Dunawayovou a mnohými ďalšími. Je treba sa zmieniť o roli detektíva Franka Bullita v kriminálnom thrilleri *Bullitov prípad* (1968), kde hral po boku Jacqueline Bissetovej.

Ocenenia
--------

### Academy Awards

* nominácia - 1967 Sand Pebbles (najlepší herec)

### Golden Globes

* nominácia - 1964 Love with the Proper Stranger (najlepší herec dráma)
* nominácia - 1967 Sand Pebbles (najlepší herec dráma)
* nominácia - 1970 Pobertovia (najlepší herec komédia alebo muzikál)
* nominácia - 1974 Motýľ (najlepší herec dráma)

### Moscow International Film Festival

* víťazstvo - 1963 Great Escape (najlepší herec)

Filmografia
-----------

### Hrané

* 1953 *Girl on the Run*
* 1956 *Niekto tam hore ma má rád*
* 1958 *Never Love a Stranger*
* 1958 *The Blob*
* 1958 *Wanted: Dead or Alive* (TV seriál)
* 1959 *Hrstka statečných*
* 1960 *Sedem statočných*
* 1960 *The Great St. Louis Bank Robbery*
* 1961 *The Honeymoon Machine*
* 1962 *Peklo je pre hrdinov*
* 1962 *Milovník vojny*
* 1963 *Vojak v daždi*
* 1963 *Veľký útek*
* 1963 *Love with the Proper Stranger*
* 1965 *Keď začne pršať*
* 1965 *Cincinnati Kid*
* 1966 *The Sand Pebbles*
* 1966 *Nevada Smith*
* 1968 *Prípad Thomasa Crowna*
* 1968 *Bullittov prípad*
* 1969 *Pobertovia*
* 1971 *Le Mans*
* 1972 *Útek*
* 1972 *Junior Bonner*
* 1973 *Motýlik*
* 1974 *Sklenené peklo*
* 1976 *Dixie Dynamite*
* 1978 *Nepriateľ ľudu*
* 1980 *Tom Horn*
* 1980 *Lovec*

### Dokumentárne filmy

* 1967 *Think Twentieth*
* 1968 *Bullitt*: Steve McQueen's Commitment to Reality
* 1971 *On Any Sunday*
* 1973 *The Magnificent Rebel*
* 1977 *Bruce Lee, the Legend*
* 1987 *Ultimate Stuntman: A Tribute to Dar Robinson, The* (TV film)
* 1990 *Death In Hollywood* (video film)
* 1998 *Path of the Dragon, The* (video film)
* 2004 *Sam Peckinpah's West: Legacy of a Hollywood Renegade* (TV film)
* 2005 *Dust to Glory*
* 2005 Essence of cool

Iné projekty
------------

Commons
* Spolupracuj na Commons Commons ponúka multimediálne súbory na tému **Steve McQueen**

Externé odkazy
--------------

* Steve McQueen v Internet Movie Database (po anglicky)
* Motorcycle Hall of Fame – Steve McQueen
* Oficiálna stránka
* Nemecká fanstránka Archivované 2012-07-08 na Wayback Machine

Zdroje
------

*Tento článok je čiastočný alebo úplný preklad článku Steve McQueen na českej Wikipédii.*

Autoritné údaje: * BnF: 11962634j
* GND: 119370948
* ISNI: 0000000108684871
* LCCN: n50007866
* NK ČR: jn20000701106
* VIAF: 9855712
* WorldCat: lccn-n50007866